116. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Ε/27003/2485 της 9/16 Οκτ. 1976 (ΦΕΚ Β΄1282) Περί τρόπου εφαρμογής των διατάξεων του νόμου περί συστάσεως και λειτουργίας μεταφορικών επιχειρήσεων. Έχοντες υπ’ όψει: Τας διατάξεις του άρθρου 13 του ν. 383/1976 «περί διενεργείας εμπορευματικών μεταφορών δια φορτηγών αυτοκινήτων δημοσίας χρήσεως και άλλων τινών διατάξεων» (ΦΕΚ 182/20.7.1976 τ.Α΄) αποφασίζομεν: Καθορίζομεν ως κατωτέρω τας λεπτομερείας συστάσεως και λειτουργίας των υπό του ανωτέρω νόμου προβλεπομένων μεταφορικών επιχειρήσεων διεθνών και εθνικών εμπορευματικών μεταφορών: Ι.ΣΥΣΤΑΣΙΣ ΜΕΤΑΦΟΡΙΚΩΝ ΕΠΙΧΕΙΡΗΣΕΩΝ 1.Δια την έγκρισιν του Καταστατικού συνιστωμένης μεταφορικήςεπιχειρήσεως απαιτείται η υποβολή εις την Νομαρχίαν (Υπηρεσίαν Συγκοινωνιών) εις την περιοχήν της οποίας έχει έδραν η μεταφορική επιχείρησις των κατωτέρω δικαιολογητικών: α)σχεδίου καταστατικού εις τριπλούν. β)πιστοποιητικού του ΤΣΑ δι’ ένα έκαστον των επαγγελματιών αυτοκινητιστών των αναφερομένων εις το Καταστατικόν, ως μετόχων, εταίρων ή μελών. γ)φωτοτυπιών των εν ισχύι αδειών κυκλοφορίας φορτηγών αυτοκινήτων δημοσίας χρήσεως των αναφερομένων εις το Καταστατικόν του συνιστωμένου νομικού προσώπου και εισφερομένων (εντασσομένων) εις αυτό. 2.Προκειμένου περί συστάσεως μεταφορικής επιχειρήσεως υπό νομικών προσώπων συνεστημένων υπό επαγγελματιών αυτοκινητιστών απαιτείται η υποβολή επιπροσθέτως: α)επισήμου αντιγράφου του καταστατικού των μετεχόντων νομικών προσώπων. β)κεκυρωμένου αντιγράφου της πράξεως της Διοικήσεως δια της οποίας έχει εγκριθή το Καταστατικόν τούτων. 3.Προκειμένου περί συστάσεως μεταφορικής επιχειρήσεως υπό επαγγελματιών αυτοκινητιστών μετά νομικών προσώπων λειτουργούντων κατά τας διατάξεις του άρθρου 6 του ν.δ. 4278/62 ή του άρθρου 13 του ν. 2367/53 ως και περί μετατροπής τοιούτων νομικών προσώπων εις μεταφορικήν επιχείρησιν διεθνών ή εθνικών μεταφορών απαιτείται η υποβολή πέραν των δια των προηγουμένων παραγράφων οριζομένων δικαιολογητικών και: α)βεβαιώσεως της οικείας οικονομικής εφορίας εξ ης να προκύπτη ότι τα νομικά ταύτα πρόσωπα ήσαν εν λειτουργία κατά την 20.7.1976. β)καταστάσεως δεόντως βεβαιουμένης υπό του νομίμου εκπροσώπου της Εταιρείας εφ’ όσον πρόκειται περί τοιαύτης του άρθρου 13 του ν. 2367/53, εμφαινούσης άπαντας τους εταίρους ή μετόχους αυτής, κατά περίπτωσιν, τα μερίδια ή μερίδας ή τον αριθμόν των μετοχών τας οποίας έκαστος τούτων κατέχει ως και πιστοποιητικά του ΤΣΑ δια τους εκ τούτων επαγγελματίας αυτοκινητιστάς, οίτινες δέον να αντιπροσωπεύουν το 50% του εταιρικού κεφαλαίου. Σελ. 242,862 Τεύχος 611-Σελ. 124 4.Εις την εκδιδομένην πράξιν εγκρίσεως καταστατικού δέον όπως αναφέρωνται: α)η επωνυμίακαι ο τυχών διακριτικός τίτλος της μεταφορικής επιχειρήσεως. β)η έδρα, ο σκοπός και η διάρκεια ταύτης. γ)ότι πάσα τροποποίησις του καταστατικού απαγορεύεται άνευ προηγουμένης εγκρίσεως. δ)ότι πρέπει να ακολουθήση η δημοσίευσις του Καταστατικού ή της περιλήψεως τούτου εις το Τεύχος Ανωνύμων Εταιρειών και Εταιρειών Περιωρισμένης Ευθύνης της Εφημερίδος της Κυβερνήσεως, προκειμένου περί Α.Ε. ή Ε.Π.Ε. ή Ι.Μ.Ε. και η καταχώρησις του Καταστατικού εις τα βιβλία Εταιρειών του Πρωτοδικείου προκειμένου περί των λοιπών Εταιρειών. ΙΙ.ΛΕΙΤΟΥΡΓΙΑ ΜΕΤΑΦΟΡΙΚΩΝ ΕΠΙΧΕΙΡΗΣΕΩΝ 1.Δια την χορήγησιν εγκρίσεως λειτουργίας μεταφορικής επιχειρήσεως απαιτείται η υποβολή, των κατωτέρω, κατά περίπτωσιν, δικαιολογητικών: α)Προκειμένου περί Ανωνύμου Εταιρείας: Του φύλλου της Εφημερίδος της Κυβερνήσεως, εις ο εδημοσιεύθη το Καταστατικόν αυτής, εις διπλούν. β)Προκειμένου περί προσωπικής Εταιρείας και ΕΠΕ ή ΙΜΕ: Επισήμου αντιγράφου του Καταστατικού αυτών, εις διπλούν. Ειδικώς υπό των ΕΠΕ και ΙΜΕ απαιτείται η υποβολή και του φύλλου της Εφημερίδος της Κυβερνήσεως εις ο εδημοσιεύθη περίληψις του Καταστατικού αυτών. γ)Προκειμένου περί ατομικής επιχειρήσεως: (1)Πιστοποιητικόν του ΤΣΑ ότι είναι ησφαλισμένοι παρ’ αυτώ δι’ άπαντας τους αναφερομένους εις την σχετικήν αίτησιν. (2)Φωτοτυπιών των εν ισχύι αδειών κυκλοφορίας των φορτηγών αυτοκινήτων δημοσίας χρήσεως τα οποία φέρονται ως εντασσόμενα εις την επιχείρησιν ταύτην. 2.Εις την εκδιδομένην έγκρισιν λειτουργίας δέον όπως αναφέρωνται: α)Οι αριθμοί κυκλοφορίας των εντεταγμένων εις την μεταφορικήν επιχείρησιν φορτηγών αυτοκινήτων δημοσίας χρήσεως. β)το μικτόν βάρος εκάστου αυτοκινήτου και το συνολικόν τοιούτον αυτών. γ)Ότι δια των αυτοκινήτων τούτων επιτρέπεται η διενέργεια αποκλειστικώς και μόνον διεθνών ή εθνικών μεταφορών, αναλόγως προς το σκοπόν δι’ ον συνεστήθη η μεταφορική επιχείρησις. 3.Δια τα εισφερόμενα ουχί κατά κυριότητα φορτηγά αυτοκίνητα δημοσίας χρήσεως δεν απαιτείται η έκδοσις νέων αδειών κυκλοφορίας. Επι των υφισταμένων αδειών και εις την στήλην των παρατηρήσεων θα αναγράφεται η ένδειξις: εντεταγμένον εις την…(αναγράφεται η επωνυμία) μεταφορικήν επιχείρησιν ,διεθνών ή εθνικών μεταφορών, κατά περίπτωσιν. Η αναγραφή της ενδείξεως ταύτης πραγματοποιείται επί των αδειών κυκλοφορίας απάντων των εις την επιχείρησιν, εντεταγμένων φορτηγών αυτοκινήτων δημοσίας χρήσεως, άνευ επιθεωρήσεως παρά της οικείας υπηρεσίας Συγκοινωνιών, προσκομιζομένων εις ταύτην υπό του υπευθύνου της επιχειρήσεως, το αργότερον εντός δέκα πέντε (15) ημερών από της εκδόσεως της εγκρίσεως δια την έναρξιν της λειτουργίας αυτής. 21.Ε.δ.116 Φορτηγά αυτοκίνητα 4.Δια τα εισφερόμενα κατά κυριότητα, ως και τα μεταβιβαζόμενα, αυτοκίνητα εκδίδονται, παρά της Υπηρεσίας Συγκοινωνιών της Νομαρχίας νέαι άδειαι κυκλοφορίας κατά τα κεκανονισμένα, εις δε την στήλην των παρατηρήσεων αυτών δέον όπως αναγράφεται ότι πρόκειται περί αυτοκινήτου διεθνών ή εθνικών μεταφορών, κατά περίπτωσιν. 5.Τα ανήκοντα ή εντεταγμένα εις μεταφορικάς επιχειρήσεις οχήματα αρθρωτά και συρμοί δημοσίας χρήσεως, δύναται να κατατμηθούν εις ανεξάρτητα οχήματα ήτοι, τα μεν αρθρωτά εις ρυμουλκά (οδικούς ελκυστήρας) και ημιρυμουλκούμενα (επικαθήμενα) οι δε συρμοί εις αυτοκίνητα φορτιζόμενα και ρυμουλκούμενα (συρόμενα). Δια τα, κατά τα ως άνω προκύπτοντα ανεξάρτητα οχήματα χορηγούνται νέαι άδειαι κυκλοφορίας. Τα επι των αδειών κυκλοφορίας των εν λόγω οχημάτων, ως ανεξαρτήτων κυκλοφοριακών μονάδων, αναγραφόμενα στοιχεία (μικτόν φορτίον, απόβαρον, ωφέλιμον φορτίον κ.λ.π.) ως και αι προϋποθέσεις ζεύξεως τούτων προς κυκλοφορίαν ως συρμών ή αρθρωτών καθορίζονται επί τη βάσει των ισχυουσών διατάξεων. 6.Έκαστον μη φορτιζόμενον ρυμουλκόν όχημα (οδικός ελκυστήρ) ή φορτιζόμενον φορτηγόν αυτοκίνητον χαρακτηριζόμενον ως ανεξάρτητον ανήκον εις μεταφορικήν επιχείρησιν δύναται να έλκη αντιστοίχως, οιονδήποτε ανεξάρτητον επίσης ημιρυμουλκούμενον ή ρυμουλκούμενον όχημα, ανήκον απαραιτήτως εις την αυτήν μεταφορικήν επιχείρησιν, εις ην ανήκει και το έλκον όχημα. 7.Πάσα μεταβολή εις την λειτουργίαν των μεταφορικών επιχειρήσεων δέον όπως γνωστοποιήται υπό τούτων εντός δεκαημέρου το αργότερον, αφ’ ης εγέντο αύτη εις την Υπηρεσίαν Συγκοινωνιών της οικείας Νομαρχίας. Ειδικώτερον εις τας περιπτώσεις διαλύσεως μεταφορικής επιχειρήσεως ή αποχωρήσεως ή διαγραφής εταίρων δέον όπως ενημερούται και η οικεία Οικονομική Εφορία, εις την οποίαν ν’ αποστέλλεται και πίναξ περιλαμβάνων τους εκ τούτων τυχόντας απαλλαγής της υπέρ του Δημοσίου εισφοράς. Εις τας ως άνω περιπτώσεις δέον όπως, δια τα τυχόν αποσυρόμενα εκ της μεταφορικής επιχειρήσεως φορτηγά αυτοκίνητα, εκδοθούν νέαι άδειαι κυκλοφορίας, εντός προθεσμίας δέκα ημερών. Παρεχομένης απράκτου της προθεσμίας ταύτης απαγορεύεται η κυκλοφορία των αυτοκινήτων τούτων μέχρις εφοδιασμού των δια νέας ως άνω αδείας. 8.Τα ανήκοντα και εντεταγμένα εις μεταφορικάς επιχειρήσεις φορτηγά αυτοκίνητα δημοσίας χρήσεως πάσης κατηγορίας δέον να φέρουν επί της εξωτερικής επιφανείας αμφοτέρων των θυρών του θαλάμου οδηγήσεως, δια μαύρου χρώματος κύκλον του οποίου η διάμετρος να είναι 40 εκατοστόμετρα. Εις το κέντρον του κύκλου τούτου δέον να είναι αναγεγραμμένον επίσης δια μαύρου χρώματος, το κεφαλαίον γράμμα της Ελληνικής αλφαβήτου «Ε», εφ’ όσον πρόκειται περί αυτοκινήτων επιχειρήσεων εθνικών μεταφορών και το γράμμα «Ι», εφ’ όσον πρόκειται περί αυτοκινήτων επιχειρήσεων διεθνών μεταφορών. Αι εξωτερικαί διαστάσεις των ανωτέρω γραμμάτων δέον να είναι αι εξής:Ύψος 24 εκατοστόμετρα και πλάτος 12. Το πάχος εκάστης γραμμής αυτών δέον να είναι 2 εκατοστόμετρα. Δια την αναγραφήν των ως άνω ενδείξεων εις φορτηγά αυτοκίνητα δημοσίας χρήσεως τα ανήκοντα εις τας ήδη λειτουργούσας μεταφορικάς επιχειρήσεις εθνικών και διεθνών μεταφορών τάσσεται προθεσμία δύο μηνών από της ενάρξεως ισχύος της παρούσης. 9.Αι αρμόδιαι εν προκειμένω Υπηρεσίαι υποχρεούνται όπως δι’ εκάστην συνισταμένην, κατά τας διατάξεις της παρούσης αποφάσεως, μεταφορικήν επιχείρησιν, τηρούν ίδιον φάκελον περιλμβάνοντα τους εξής υποφακέλους: α)Καταστατικών και εγκρίσεων τούτων. β)Εγκρίσεων χορηγήσεως αδειών. γ)Ποινών. δ)Διαφόρων στοιχείων. 10.Αι εκδιδόμεναι κατά τας διατάξεις της παρούσης πράξεις δέον να κοινοποιούνται και εις το υφ’ ημάς Υπουργείον, Γενικήν Δ/νσιν Μεταφορών, Δ/νσιν Εμπορευμάτων και Διεθνών Μεταφορών. Μετά των κοινοποιήσεων τούτων, δέον να συναποστέλλεται αντίγραφον του Καταστατικού ή τροποποιητικού αυτού, προκειμένου περί εταιρικής επιχειρήσεως ή της αιτήσεως προκειμένου περί ατομικής επιχειρήσεως. 11.Αρμόδιαι Υπηρεσίαι δια την έκδοσιν των κατά τας διατάξεις της παρούσης προβλεπομένων εγκρίσεων, δι’ επιχειρήσεις εδρευούσας εις την περιοχήν της Νομαρχίας Αττικής είναι η Δ/νσις Συγκ/νιών ταύτης, ως και εις τα διαμερίσματα αυτής τοιαύται Δ/νσεις κατά περίπτωσιν. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως.